stanford-oval/wikipedia huggingface dataset:
Carl-Olof Tötterström

C-O Tötterström Eläintarhan ajojoen varikolla vuonna 1953
Carl-Olof Tötterström (24. elokuuta 1926 Turku – 10. toukokuuta 1953 Helsinki) oli suomalainen moottoripyöräilijä. Hän edusti kilpauransa aikana Porvoon Moottorikerhoa.
Kilpaura

Tötterström aloitti kilpailemisensa hyvin nuorena ja nousi nopeasti Suomen TT-ajajien kärkijoukkoon. Hän kilpaili sekä Suomessa että Ruotsissa. Tötterströmin ensimmäisiä voittoja oli kerhomestaruus Porvoon Moottorikerhon järjestämässä Veckjärven ajoissa 1948. Carl-Olof ajoi Matchless pyörällä luokassa 500 cm³. Vuonna 1950 hän nousi kansalliseen tietoisuuteen voitettuaan Päijänteen ympäriajon. Samana vuonna hän myös voitti Savonlinnan TT-ajot Triumph-pyörällä sekä Suomen maantiemestaruuden. Seuraavana vuonna 1951 hän voitti Pyynikinajot luokassa 500 cm³. Hän kilpaili myös Ruotsissa hyvällä menestyksellä. Hänellä on lukuisia voittoja pienemmissä kilpailuissa Suomessa.
Viimeinen kilpailu

Tötterström oli ostanut Triumph 500 cm³ pyörän Raine Lampiselta. Raine Lampinen oli aikaisemmin voittanut tällä pyörällä useita kilpailuja mm. Eläintarhanajot vuonna 1950. Pyörä oli hyvin nopea koska siihen oli tehty useita rakenneparannuksia. Tällä pyörällä hän ajoi Eläintarhanajoissa äitienpäivänä 10. toukokuuta 1953. Pyörän numero oli pahaenteisesti 13. Kolmen ajajan kärki Alan-J Dudley Ward, Harry Bostok ja Carl-Olof Tötterström taistelivat voitosta. Kaikilla kolmella oli Triumph-pyörät.
Toiseksi viimeisellä kierroksella sattui Tötterströmille onnettomuus Moukaripörssin alamäessä. Tötterström kallisti pyöräänsä liikaa, jolloin jalkatappi ja pakoputki osuivat rataan. Tötterström luisui rata-aidan pystytolppien välistä metsään. Hän kuoli sairaalassa.
Porvoon TT-ajot Aunelan lenkillä ajettiin 14. toukokuuta 1953. Kaikki osanottajat luovuttivat osanottomaksunsa ja palkintorahansa Carl-Olof Tötterströmin perheelle, johon kuului puoliso ja neljän kuukauden ikäinen poika.
Reynard Motorsport

| Reynard Motorsport |
| --- | --- |
Perustettu:  1973
Lakkautettu:  2002
Puheenjohtaja:  Adrian Reynard
Infobox OKVirheellinen NIMI-arvo: 
Reynard Motorsport oli brittiläinen kilpa-autovalmistaja, joka on valmistanut autoja useisiin eri kilpasarjoihin. Reynard rakensi menestyneitä autoja Formula Ford 1600, Formula Ford 2000, Formula Vauxhall Lotus, Formula 3, Formula 3000 ja CART-sarjoihin. Reynard oli myös mukana BAR-tallin ensimmäisen Formula 1 -auton suunnittelussa vuonna 1999.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Reynard Motorsport
Tarja Turunen

| Tarja Turunen |
| --- | --- |
 Tarja Turunen vuonna 2023.
Henkilötiedot
Syntynyt: 17. elokuuta 1977 (ikä 47)
Ammatti:  laulaja, muusikko
Muusikko
Taiteilijanimi:  Tarja 
Laulukielet:  Englanti, Suomi
Aktiivisena:  1996–
Tyylilajit:  rock, metallimusiikki, taidemusiikki
Soittimet:  piano
Yhtyeet:  Nightwish (1996–2005)
Levy-yhtiöt:  Universal Music
Aiheesta muualla
kotisivu (arkistoitu)
  [ Muokkaa Wikidatassa ] [ ohje ]  
Tarja Soile Susanna Turunen-Cabuli (s. 17. elokuuta 1977 Kitee) on suomalainen sopraano. Hän oli sinfonista metallia esittävän Nightwish-yhtyeen laulaja vuosina 1996–2005. Nykyisen soolouransa Turunen aloitti vuonna 2005.
Ura

Tarja Turunen aloitti klassisen musiikin harrastamisen kuusivuotiaana, ja suunta on jatkunut näihin päiviin saakka. Tästä harrastuksesta on tullut hänen ammattinsa. Turunen kävi Savonlinnan Taidelukion musiikkilinjan. 18-vuotiaana hän aloitti klassisen laulun opiskelun Sibelius-Akatemiassa Kuopiossa.lähde tarkemmin? Vuonna 1996 hän liittyi Tuomas Holopaisen kutsusta Nightwish-yhtyeeseen. Nightwishin julkaistua Century Child -albumin (2002) Turunen päätti ottaa askeleen eteenpäin lauluopinnoissaan jatkaessaan klassisen laulun opintoja Saksassa Karlsruhen musiikkiyliopistossa. Turunen on Nightwishin konserttien lisäksi esiintynyt Savonlinnan Oopperajuhlilla sekä musikaaleissa ja omissa konserteissaan. Turusella on myös ollut useita televisioesiintymisiä, esimerkiksi Lista-ohjelmassa, Kokkisodassa sekä Jyrkissä.
Tarjan kuva on ollut lukuisten eri maiden lehtien kansissa. Monissa näissä julkaisuissa Turunen on ollut useaan kertaan tunnustettuna parhaiden laulajien joukossa ja Suomessa musiikkilehti Soundin lukijaäänestys valitsi Tarjan vuoden 2002 parhaaksi suomalaiseksi laulajaksi ja ihanimmaksi ihmiseksi.
Turunen oli Nightwish-yhtyeen laulaja Once-albumin maailmankiertueen 21. lokakuuta 2005 järjestettyyn päätöskonserttiin asti, jonka jälkeen muut jäsenet ilmoittivat avoimella kirjeellä hänen erottamisestaan. Omassa vastineessaan Turunen kertoo erottamisen johtuneen monien väärinkäsitysten summasta.
Tarja Turusen aviomies Marcelo Cabuli johtaa argentiinalaista metallimusiikkiin keskittynyttä NEMS Enterprises -levy-yhtiötä. Marcelo toimii myös Turusen managerina.
Turunen julkaisi sooloalbuminsa My Winter Storm 14. marraskuuta 2007. Albumi myi Suomessa kultaa ilmestymispäivänään. Sittemmin albumi on rikkonut Suomessa platinalevyn rajan.lähde tarkemmin? Vuonna 2010 Turuselta ilmestyi toinen sooloalbumi What Lies Beneath.
Turunen vieraili Scorpionsin albumilla Sting in the Tail, samoin kuin Doro Peschin vuoden 2009 albumilla Fear No Evil. Vuonna 2014 Tarja julkaisi yhdessä Mike Terranan kanssa Beauty & the Beat -livealbumin, joka sisältää niin klassista musiikkia kuin myös rock-kappaleita orkesterille sovitettuina.
Tarja Turunen oli yksi tähtivalmentajista The Voice of Finland-ohjelmassa sen neljännellä tuotantokaudella 2016.
Turusesta ilmestyi lokakuussa 2021 Bazar Kustannukselta hänen itsensä kirjoittama elämäkertakirja Laulun virta veressäni. Kirjassa hän kertoo saaneensa vuonna 2018 aivoinfarktin.
Yksityiselämä

Tarja Turunen on naimisissa Marcelo Cabulin kanssa, pari avioitui vuonna 2003. Heidän lapsensa syntyi 2012. Tytär lauloi ensimmäistä kertaa yhdessä äitinsä kanssa konsertissa Moskovassa jouluna 2018. Perhe asui vuoteen 2015 saakka Argentiinassa Buenos Airesissa ja nykyään he asuvat Espanjassa. Tarjalla on kaksi veljeä, jotka molemmat ovat myös muusikoita. Timo ”Teo” Turunen laulaa iskelmää yhtyeessä Tulenluojat, ja on tehnyt iskelmäkeikkoja jo 20 vuoden ajan ja nuorempi Toni ”Tony” Turunen vaikuttaa raskaamman musiikin saralla.
Diskografia > Soolojulkaisut > Albumit

Henkäys ikuisuudesta (2006)
My Winter Storm (2007)
What Lies Beneath (2010)
Act 1 (2012)
Colours in the Dark (2013)
The Shadow Self (2016)
In the Raw (2019)
Best of: Living the Dream (2022)
Dark Christmas (2023)
Diskografia > Soolojulkaisut > Singlet

Yhden enkelin unelma Julkaistiin Pop ja Acoustic -versiona. Ulkomailla julkaistiin lisäksi molemmat versiot sisältävä EP One Angel's Dream (2004)
I Walk Alone (2007)
Die Alive (2008)
I Feel Immortal (2010)
Until My Last Breath (2010)
Walking in the Air (2011)
Outlanders (2011)
Astral Bells (2011)
Into the Sun” (2012)
Victim of Ritual (2013)
500 Letters (2013)
Never Enough (2015)
Innocence (2016)
Demons in You (Alissa White-Gluzin kanssa, 2016)
An Empty Dream (2017)
O Come, O Come, Emmanuel (2017)
O Tannenbaum (2017)
Feliz Navidad (2017)
From Spirits and Ghosts (Dark Versions) (2017)
Love to Hate (Live in London) (2018)
Undertaker (Live in Milan) (2018)
Victim of Ritual (Live in Woodstock) (2018)
Dead Promises (2019)
Railroads (2019)
'You and I (2019)
Together (Live at Hradec Králové 2019) (2020)
Have Yourself a Merry Little Christmas (Live at Hradec Králové 2019) (2020)
Closer to the Sky (2021)
Closer to the Sky (Dub Mix) (2021)
The Cruellest Goodbye (Rough Mix 2014) (2022)
The Cruellest Goodbye (2022)
Dead Promises (Ski Edit) (2022)
Tears in Rain (2022)
World in My Eyes (2022)
Closer to the Sky (Scot & Millfield Remix) (2022)
The Sleeping Indian (2022)
Closer to the Sky (Beau Chapeau Remix) (2022)
Land of Sea and Sun (2022)
Land of Sea and Sun Demo (2022)
Eye of the Storm (2022)
Diskografia > Soolojulkaisut > Erikoisjulkaisut

You Would Have Loved This (1 000 kappaleen painos) (2006)
Happy New Year promo (2006)
The Seer EP (Limited Edition) (UK) (2008)
Enough (Limited Digitial UK Edition) (2009)
My Winter Storm (Extended Special 2CD Edition) (2009)
Maailman Kauneimmat Joululaulut (2009)
Tarja Turunen & Harus: In Concert – Live at Sibelius Hall (live) (2011)
Act I (live) (2012)
| --- | --- |
 Vierailut Savonlinnan taidelukion Romeo ja Julia (1995)  Uotinen & Waltari – Evankeliumi (1999)  Beto Vazquez Infinity – Battle of Valmourt (2001)  Beto Vazquez Infinity (2001)  Anssi Tikanmäen Yhtye – Perinteinen pop-levy (2001)  Beto Vazquez Infinity – Wizard (2002)  Martin Kesici with Tarja – Leaving You for Me (2004)  Noche Escandinava II – A Finnish Evening from Buenos Aires (2004)  Schiller – Tag und Nacht (2005)  Doro Pesch – Fear No Evil (2009)  Maailman Kauneimmat Joululaulut (2009)  Scorpions – Sting in the Tail (2010)  Within Temptation - Paradise (What About Us?) (2013) :  Nightwish Angels Fall First (1997)  Oceanborn (1998)  Wishmaster (2000)  From Wishes to Eternity (live) (2001)  Century Child (2002)  Tales from the Elvenpath (kokoelma) (2004)  Once (2004)  Highest Hopes – The Best of Nightwish (kokoelma) (2005)  End of an Era (live) (2006)
Aiheesta muualla

Wikimedia Commonsissa on kuvia tai muita tiedostoja aiheesta .
Tarja Turusen virallinen sivusto (Arkistoitu – Internet Archive)
Nightwishin virallinen sivusto
Winter Storm Scandinavia - virallinen fan club (Arkistoitu – Internet Archive)
Tarja Turunen Internet Movie Databasessa. (englanniksi)
Ylen Elävä arkisto: Tarja Turusen ero Nightwishista
Tarja Turusen Myspace-sivusto (englanniksi)
Tarja Turunen Encyclopaedia Metallumissa (englanniksi)
Aiheesta muualla > Haastattelut

City-lehden artikkeli (Arkistoitu – Internet Archive)
Muzici si Faze -sivuston haastattelu (Arkistoitu – Internet Archive) (englanniksi)
Yle Arkivet: Tarja Turusen haastattelu
Tarja Turunen Hasseltissa, Belgiassa vuonna 2005.
Xzibit

| Xzibit |
| --- | --- |
 Xzibit vuonna 2012.
Henkilötiedot
Syntynyt: 18. syyskuuta 1974 (ikä 50) Detroit, Michigan, Yhdysvallat
Ammatti:  rap-artisti, näyttelijä, TV juontaja
Muusikko
Taiteilijanimi:  Xzibit 
Laulukielet:  englanti
Aktiivisena:  1994–
Tyylilajit:  rap
Yhtyeet:  Tha Alkaholiks
Levy-yhtiöt:  Loud Records Sony Music Open Bar Entertainment Koch Records  Goliath Artists Aftermath Entertainment Interscope Records
Aiheesta muualla
www.xzibit.com
  [ Muokkaa Wikidatassa ] [ ohje ]  
Xzibit, oikealta nimeltään Alvin Nathaniel Joiner, (s. 18. syyskuuta 1974 Detroit, Michigan) on yhdysvaltalainen rap-muusikko. Hän myös juonsi ohjelmaa Viritetyt vehkeet (Pimp My Ride) MTV:llä. Xzibitin äiti kuoli hänen ollessa yhdeksänvuotias. Xzibit muutti kymmenvuotiaana New Mexicoon isänsä kanssa ja alkoi kirjoitella runoja ja riimejä. 13-vuotiaana hänelle alkoi tulla ongelmia paikallisten poliisien kanssa. 17-vuotiaana Xzibit muutti Los Angelesiin ja alkoi kirjoittaa sekä esittää rapmusiikkia. Hänellä on Tremaine-niminen poika. Vuonna 2004 hän levytti Alice Cooperin kanssa yhteiskappaleen Ateenan kesäolympialaisia 2004 varten. Xzibit on ollut myös mukana Eminemin elokuvassa 8 Mile, Kornin Twisted Transistor -videolla ja myös sivuhenkilönä elokuvissa Gridiron Gang ja xXx 2: The Next Level. 15. toukokuuta 2008 Xzibitille syntyi ennen aikojaan poika, jolle hän antoi nimen Xavier. Ennenaikaisen syntymisen seurauksena lapsi kuitenkin kuoli 26. toukokuuta. Xzibitin tunnetuin lausahdus on X to the Z Xzibit, joka kuullaan monissa Xzibitin kappaleissa.
Xzibit esiintyi ensimmäistä kertaa Suomessa 27. huhtikuuta 2009 The Circus -yökerhossa Helsingissä.
Diskografia > Albumit

At the Speed of Life – 1996
40 Dayz & 40 Nightz – 1998
Restless – 2000
Man vs. Machine – 2002
Weapons of Mass Destruction – 2004
Full Circle – 17. lokakuuta 2006
MMX1 – 2011
Napalm - 2012
King Maker – 2021
Diskografia > Singlet

"Paparazzi" – (1996)
"The Foundation" – (1996)
"Los Angeles Times" – (1998)
"What U See Is What U Get" – (1998)
"3 Card Molly" (feat. Saafir & Rass Kass) – (1998)
"Pussy Pop" (feat. Method Man & Jayo Felony) – (1998)
"Year 2000" – (2000)
"Front 2 Back" – (2000)
"X" (feat. Snoop Dogg) – (2000)
"Get Your Walk On" – (2000)
"Multiply" (feat. Nate Dogg) – (2002)
"Symphony in X Major" (feat. Dr. Dre) – (2002)
"Choke Me, Spank Me (Pull My Hair)" – (2003)
"My Name" (feat. Eminem & Nate Dogg) – (2002)
"Hey Now (Mean Muggin)" (feat. Keri Hilson) – (2004)
"Muthafucka" – (2004)
"Ride & Smoke" – (2004)
"Criminal Set" – (2004)
"Concentrate" – (2006)
"Family Values" – 2006)
"Thank You" – (2006)
"Forever You Wont" – (2008)
"Phenom" (2010)
"Hurt Locker" (2010)
Filmografia

The Breaks (1999), Jamal
Tha Eastsidaz (2000), Blue
The Slim Shady Show (2001), Knuckles
The Wash (2001), Wayne
8 Mile (2002), Mike
Full Clip (2004), Duncan
The Chronicles of Riddick: Escape from Butcher Bay (2004), Abbott – ääninäyttelijä
xXx 2: The Next Level (2005), Zeke
Houkutus (2005), Dexter
Tapaus Punahilkka (2005), Chief Grizzly – ääninäyttelijä
The Boondocks (2006), himself – voice
Gridiron Gang (2006), Malcolm Moore
X-Files: Usko koetuksella (2008), Agent Mosley Drummy
Paha poliisi – määräsatama New Orleans (2009), Big Fade
Fencewalker (2009)
Aiheesta muualla

Wikimedia Commonsissa on kuvia tai muita tiedostoja aiheesta .
Xzibitin viralliset sivut (Arkistoitu – Internet Archive)
Xzibit Myspacessa (englanniksi)
Xzibit Internet Movie Databasessa. (englanniksi)
Peter Tibbetts

| Peter Tibbetts> Henkilötiedot |
| --- | --- |
Syntynyt: s. 1955 tai 1956
Kansalaisuus:  Britannia
    
Peter Tibbetts (s. 1955 tai 1956) on brittiläinen kansainvälisen autoliiton FIA:n polttoaineanalyytikko. Tibbetts toimii Formula 1 -sarjassa turva-auto kuljettajan Bernd Mayländerin kartanlukijana.
Henry McCullough

| Henry McCullough |
| --- | --- |

Henkilötiedot
Syntynyt: 21. heinäkuuta 1943
Kuollut: 14. kesäkuuta 2016 (72 vuotta)
Muusikko
Tyylilajit:  pop, rock, blues
Soittimet:  kitara
Yhtyeet:  Wings
Levy-yhtiöt:  Dark Horse Records 
Aiheesta muualla
de.wikipedia.org/wiki/Henry_McCullough
  [ Muokkaa Wikidatassa ] [ ohje ]  
Henry Campbell Liken McCullough (21. heinäkuuta 1943 – 14. kesäkuuta 2016) oli irlantilainen kitaristi. Hän soitti Wings-yhtyessä sen ensimmäisellä albumilla. Sen jälkeen hän ryhtyi sessiomuusikoksi ja soitti  Marianne Faithfullin, Roy Harperin, Ronnie Lanen, Frankie Millerin ja  Eric Burdonin levyillä.  sekä Spooky Toothin, Joe Cockerin ja  Pink Floydin kanssa.
McCullough sai sydänkohtauksen marraskuussa 2012, ja vuonna 2013 ilmoitettiin hänen saaneen sen yhteydessä parantumattoman aivovaurion. Hän kuoli 14. kesäkuuta 2016.
Kompressointi

Kompressori
Kompressointi tarkoittaa äänisignaalin dynaamisen vaihtelun pienentämistä kompressorin avulla.
Dynamiikan tasoittuessa aaltona kulkevan signaalin suurimmat "piikit" eivät enää ole suhteessa yhtä suuria kuin aiemmin. Tällöin äänenvoimakkuutta voidaan kasvattaa ilman, että suurin äänenvoimakkuus kasvaa. Toisaalta raju kompressointi tuottaa myös tasapaksumman äänisignaalin, jolloin esimerkiksi musiikin nyanssit eivät enää erotu yhtä selvästi kuin ilman sitä.
Dynaamisen vaihtelun kompressointi ei ole sama asia kuin äänidatan pakkaus.
Kohde

Äänentoistossa kompressoria käytetään erityisesti sellaisten äänilähteiden kanssa, joiden dynamiikka-alue on laaja. Esimerkkejä tällaisista äänilähteistä ovat rummut, basso ja laulu. Myös lähes kaikki äänitteet kompressoidaan masterointivaiheessa.
Monilla radioasemilla, varsinkin paikallisradioissa, kompressoria käytetään lähetettävän signaalin prosessoimiseen. Tällä pyritään usein saavuttamaan parempi kuuluvuus silloin, kun käytettävissä on vain pienitehoinen radiolähetin. Toinen tärkeä prosessoinnin teknis-taiteellinen tavoite on saada lähetysvoimakkuus hetkestä toiseen niin tasaiseksi, että radiota voidaan ponnistelematta kuunnella myös akustiikan kannalta epäedullisissa, meluisissa olosuhteissa (kuten autossa tai toimistossa).
Tekniikka

Toisin kuin monet studiotuotannon peruslaitteet, radioasemien päätekompressorit ovat lähes poikkeuksetta monikaistaisia. Tällä termillä tarkoitetaan tekniikkaa, jossa koko signaalin taajuusalue ensin jaetaan jakosuotimien avulla useampaan osaan (eli kaistaan) ja näistä kukin kaista kompressoidaan erikseen. Silloin myös kompression  erilaiset säädöt (kuten kynnysarvo, jyrkkyys ja toimintanopeus) voidaan hienosäätää kullekin taajuuskaistalle erityisen hyvin sopiviksi. Näin on mahdollista myös monipuolisesti vaihtelevalla ohjelmamateriaalilla saavuttaa yleisesti miellyttävämpi lopputulos kuin pelkällä kokokaistaisella prosessoinnilla.
Kompressorin äärimuotoa, äänenvoimakkuutta tiukasti rajoittavaa limitteriä, käytetään esimerkiksi äänentoistolaitteiden ja yleisön suojaamiseen äkillisiltä, voimakkailta ääniltä. Myös radiolähettimet (ULA-pääteasteet) sisältävät limittereitä, joiden tarkoituksena on estää lähetystason (deviaation) vahingossa syntyvä liiallinen voimakkuus, jolloin ylivoimakas lähete voisi vakavasti häiritä muita taajuusalueita ja niillä tapahtuvaa viestintäliikennettä.
Aiheesta muualla

Wikimedia Commonsissa on kuvia tai muita tiedostoja aiheesta .
Matias Harju: Aaltomuoto – 9. Dynamiikkaprosessorit
Ilja Sillman: Dynamiikan hallinta 1/2 – Kompressori
Kirsti Rossin murha

Kirsti Rossin murha oli Pieksämäen kauppalassa sunnuntaina 3. heinäkuuta 1938 tapahtunut henkirikos jonka uhriksi joutui työmies T. Rossin 9-vuotias tytär Maila Kirsti Kaarin Rossi.  Murhan tunnusti sekatyömies Onni Koivisto, joka tuomittiin  10 vuodeksi kuritushuoneeseen ja rikoksen salaamiseksi tehdystä murhasta kuolemanrangaistukseen.
Tapahtumien kulku

Kirsti Rossi oli saanut vanhemmiltaan luvan lähteä tapaamaan sisartaan joka oli työssä paikkakunnalla vierailunäytöntöjä pitäneessä Suomen Tivolissa. Hän ei palannut kotiin ja 6. heinäkuuta kello 21 aikaan leskiemäntä Maria Pöntinen löysi Kirsti Rossin ruumiin kauppalan alueella sijainneesta metsiköstä noin 300 metrin päässä rautatiestä.
Poliisi pidätti tekoon syylliseksi epäiltynä Karttulasta kotoisin olleen sekatyömies Onni Edvin Aukustinpoika Koiviston (s. 1910). Kuulustelussa Koivisto tunnusti tehneensä väkivaltaa tytölle ja sitten kuristaneensa häntä ja lopuksi lyöneensä kuolettavasti tyttöä päähän maasta löytämällään juurikaskartulla.
Kirsti Rossin murha herätti suurta kiihtymystä Pieksämäellä. Kun Koivisto tuotiin keskiviikkona 28. heinäkuuta 1938 aamujunalla Mikkelin lääninvankilasta Pieksämäen ja Jäppilän välikäräjille Pieksämäelle oli asemalla häntä vastassa suuri väkijoukko joka uhkasi tappaa Koiviston ja yritti käydä käsiksi häneen mutta poliisit onnistuivat pitämään joukon loitolla. Myös oikeuden istuntopaikalle oli kokoontunut suuri väkijoukko. Kun väkijoukosta kuului huomautus että Amerikassa ei Koiviston tapainen roisto selviäisi hengissä edes oikeuspaikaltakaan lausui Koiviston kanssa samassa oikeudenistunnossa tuomittavaksi tuotu ja törkeistä varkauksista syytetty, lehdistön suurvarkaaksi kutsuma Eino Kärpänen tähän : "Ei myöskään Pohjanmaalla!".  Syyttäjän vaatimuksesta juttu käsiteltiin suljetuin ovin ja koska uhrin ruumiinavauspöytäkirjaa ei ollut vielä tullut juttu lykättiin elokuun 17. päivänä pidettäville käräjille. Oikeudenkäynnin jälkeen Koivisto saatettiin uhkaavasti esiintyneen väkijoukon läpi poliisiautolle ja hänet kuljetettiin Pieksämäen poliisivartiokonttorille. Tännekin oli kertynyt väkeä ja kun Koivistoa kuljettanutta pollisiautoa autoilla seuranneet miehet yrittivät väkisin tunkeutua poliisivartiokonttoriin päästäkseen käsiksi Koivistoon poliisit joutuivat ampumaan varoituslaukauksia saadakseen miehet perääntymään.
Elokuun 17. päivänä Koivisto tuotiin Pieksämäelle vahvan poliisivartion saattamana ja myös käräjäpaikalle oli komennettu ylimääräisiä poliiseja. Yleisöä kertyi kuitenkin tällä kertaa vähän eikä se esiintynyt uhkaavasti. Juttu jossa syyttäjä vaati Koivistolle kuolemantuomiota käsiteltiin edelleen suljetuin ovin ja koska ruumiinavauspöytäkirjaa ei ollut vieläkään tullut lykättiin käsittely 14. syyskuuta pidetyille välikäräjille. Kun Koivistoa oltiin viemässä pois käräjäpaikalta paikalla ollut yleisö otti hänestä runsaasti valokuvia ja esiintyi muuten rauhallisesti.
Syyskuun 14. päivä kihlakunnanoikeus tuomitsi Koiviston alaikäiseen tyttöön kohdistuneesta väkivallanteosta 10 vuodeksi kuritushuoneeseen ja rikoksen salaamiseksi tehdystä murhasta kuolemanrangaistukseen. Hänet passitettiin Kuopion lääninvankilaan.
Murhasta tehtyjä arkkiveisuja

Toivo Käki : Ryöstetty kukka : muistoksi 9 v. pikku Kirstille, joka tuli murhattua Pieksämäellä 3.7.1938 : runo Hurman saalis, kuvaus lapsen murhasta ja toinen runo Laiva myrskyssä, kuvaus ihmisten elämästä ja kolmas runo Kumpi on parempi. Tekijä, Mikkeli 1938
Toivo Käki : Totuuden valitusvirsi "lapsen murhasta" joka tapahtui Pieksämäellä 3.7. 1938 : murhatuksi tuli 9 v. Kirsti Rossi ja murhaaja oli Onni Koivisto, joka murhasi lihanhimojensa tähden ja runo Äidin kehtolaulu lehtolapselle. Tekijä, Mikkeli 1938
Murhaaja Onni Koivisto.
Tähdet, tähdet (5. tuotantokausi)

| Tähdet, tähdet (5>  tuotantokausi) |
| --- | --- |
 

 
Alkuperämaa:   Suomi
Esittäminen
Verkko:  MTV3
Ensimmäinen esitys:  2019-2-33. helmikuuta 2019
Viimeinen esitys:  2019-4-77. huhtikuuta 2019
Esitysten määrä:  10
Kaudet
 ← Edellinen 4. tuotantokausi Seuraava → 6. tuotantokausi
Tähdet, tähdet -televisiosarjan viides tuotantokausi esitettiin MTV3-kanavalla helmi–huhtikuussa 2019. Kaudella Suomen parhaan esiintyjän -tittelistä kilpailivat Aurora, Jonna Geagea, Jussi Rainio, Heidi Kyrö, Ressu Redford, Jon-Jon Geitel, Samae Koskinen, Ilta, Petra sekä Kyösti Mäkimattila.
Kauden juonsi edellisten tapaan Mikko Leppilampi. Vakiotuomareina kaudella jatkoivat Maria Veitola ja Juhani Merimaa. Uutena vakiotuomarina aloitti Ismo Heikkilä. Laura Friman jatkoi edellisen kauden tapaan takahuonetoimittajana.
Aiemmilla kausilla ohjelmassa esitetyt kappaleet olivat tietyn genren mukaisia. Tällä kaudella kappaleet ovat tietyn teeman mukaisia. Jokaisen jakson jälkeen ohjelmassa esitetyt kappaleet julkaistaan YouTubessa. Kolmen ensimmäisen lähetyksen kappaleet myös levytettiin ja ne julkaistiin Spotifyssa lähetyksien päätteeksi.
1. suora lähetys (3.2.2019)

Ensimmäisen jakson teemana oli ”Laulu minusta”. Ensimmäisessä jaksossa kukaan kilpailijoista ei vielä pudonnut kilpailusta.
| Järj>  | Artisti | Kappale (alkuperäinen esittäjä) |
| --- | --- | --- |
| 1. | Jonna Geagea | ”Maailman laidalla” (Suurlähettiläät) |
| 2. | Jon-Jon Geitel | ”Matkustaja” (Egotrippi) |
| 3. | Heidi Kyrö | ”Long Train Runnin’” (The Doobie Brothers) |
| 4. | Ressu Redford | ”Mies, jolle ei koskaan tapahdu mitään” (J. Karjalainen) |
| 5. | Aurora | ”Kauas pois” (Raappana) |
| 6. | Samae Koskinen | ”Häirikkö” (Irwin Goodman) |
| 7. | Jussi Rainio | ”Levoton prinssi” (Petri Munck) |
| 8. | Ilta | ”Kun katsoit minuun” (Anna Eriksson) |
| 9. | Petra | ”Vapaa” (Kaija Koo) |
| 10. | Kyösti Mäkimattila | ”On kesäyö” (Topi Sorsakoski & Agents) |
2. suora lähetys (10.2.2019)

Toisen jakson teemana oli ”Lapsuuden klassikot”. Toisessa jaksossa kukaan kilpailijoista ei vielä pudonnut kilpailusta.
Jakson aluksi ohjelmassa esiintyi Anssi Kela esittäen David Bowien ”Let’s Dance” -kappaleen.
| Järj>  | Artisti | Kappale (alkuperäinen esittäjä) |
| --- | --- | --- |
| 1. | Petra | ”Hunningolla” (Neljä Ruusua) |
| 2. | Samae Koskinen | ”Surun pyyhit silmistäni” (Kirka) |
| 3. | Jonna Geagea | ”Jos et sä soita” (Anna Hanski) |
| 4. | Kyösti Mäkimattila | ”Isä kulje hitaammin” (Fredi) |
| 5. | Ilta | ”Romeo ja Julia” (Pikku G) |
| 6. | Jussi Rainio | ”Mombasa” (Taiska) |
| 7. | Jon-Jon Geitel | ”Mitä yhdestä särkyneestä sydämestä” (Mamba) |
| 8. | Aurora | ”Sokeripala” (Olavi Virta) |
| 9. | Ressu Redford | ”Annie’s Song” (John Denver) |
| 10. | Heidi Kyrö | ”Hooray! Hooray! It’s a Holi-Holiday” (Boney M) |